**REPUBLIKA HRVATSKA**

**ISTARSKA ŽUPANIJA**

**OSNOVNA ŠKOLA VERUDA**

**P U L A**

**Banovčeva 27**

**OIB 85575275026**

**E-mail :** **ured@os-veruda-pu.skole.hr**

Tel 052/544410

Klasa: 602-02/14-09/09

Urbroj: 2168- 02-14-01

Pula, 5.12.2014.

**Osnovna škola Veruda objavljuje**

**JAVNI POZIV**

**za organizaciju dvodnevne izvanučioničke nastave za učenike VII. a i b razreda**

I.

Na temelju Godišnjeg plana i programa rada škole za šk. god. 2014./15., Školskog kurikuluma za šk. god. 2014./15. te čl. 13. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14) OŠ Veruda upućuje javni poziv za organizaciju dvodnevne izvanučioničke nastave za učenike VII. a i brazreda.

II.

Pozivaju se turističke agencije i prijevoznici koji za takve usluge ispunjavaju uvjete određene propisima koji uređuju promet i pružanje usluga u turizmu ili posebnim propisima, da dostave svoje ponude prema uvjetima propisanim čl. 13. Pravilnika o izvođenju izleta, ekskurzija i drugih odgojno-obrazovnih aktivnosti izvan škole.

III.

Javni poziv objavljen je na mrežnim stranicama škole na priloženim obrascima i traje 15 dana od dana objave.

IV.

Ponuditelj je obavezan dostaviti ponudu do roka naznačenog u obrascu u zatvorenoj omotnici s naznakom "Javni poziv - ne otvaraj" i brojem ponude na adresu: OŠ Veruda, Banovčeva 27, 52 100 Pula.

V.

Sva pitanja vezana uz ovaj Poziv mogu se postaviti elektoničkim putem (ured@os-veruda-pu.skole.hr), pisanim putem na adresu: OŠ Veruda, Banovčeva 27, 52 100 Pula i na broj telefona: 052/544 410.

VI.

Ponude će razmatrati Povjerenstvo koje imenuje ravnatelj na prijedlog Učiteljskog vijeća.

VII.

Rezultati odabira ponude objavljuju se na internetskim stranicama školske ustanove.

Ravnateljica škole:

Anita Mokorić Brščić,prof.